Kuldplekist silmakujutis antiikajast
Imettegev Jumalaema ikoon *Tricherusa* ("Kolmekäeline"), millele lisatud hõbedast kolmas käsi on votiivkink imelise paranemise puhul. Hilandari klooster, Áthos, 8.–14. sajand
Ristimägi Leedus on palverännukoht, kuhu katoliku palverändurid on põlvkondade jooksul toonud riste ja krutsifikse, samuti neitsi Maarja kujusid ja roosikrantse
**Votiiv** ehk **votiivand**, **votiivkink** või **pühendkink**, kristluses ka ***ex voto***, oli tänu või tõotuse märgina jumalale annetatud ese, sageli kunstipärase töötlusega või väärismaterjalist väike plastiline taies.

Sõna on tuletatud keskaja ladina verbist *vovere* ('ülistama'). Votiivand kujutab endast sümboolset ohvrit, mis peab andma tunnistust ja olema mälestuseks üleloomuliku väe toimimisest. Tavaliselt annetati votiive mingist hädast pääsemise puhul ja esemeid jäeti pühadesse kohtadesse, nagu templitesse või kirikutesse.

Votiivkinkide annetamise komme oli tuntud juba antiikajal ning see levis edasi kristlusesse ja on tänapäevani kasutusel, eriti katoliku kirikus. Pühendkingid on tuntud lisaks kristlusele ka teistes usundites – judaismis, budismis ja džainismis – ning paljudes põlisreligioonides.

Liigid
------

Votiiv võib olla maalitud pilt või plastiline teos, näiteks paranenud kehaosa kujutis vahast või väärismetallist. Eriti barokiajal oli kombeks lasta maalida votiivpilte või -tahvleid, millel seisis tekst *ex voto* ('tõotuse põhjal') ja mis kujutasid annetaja imelist pääsemist mõnest hädaolukorrast. Votiivkink võib olla ka vahast erilise kujundusega või pühendusega küünal. Ka Ruhnu puukiriku laes rippuvad laevamudelid on votiivkingid.

Pildid
------

* Põlvitav aadlik Einsiedelni Musta madonna ees, ex voto õlimaal (1781)Põlvitav aadlik Einsiedelni Musta madonna ees, *ex voto* õlimaal (1781)
* Deutstetten (1808)Deutstetten (1808)
* St. Martin, Flintsbach am InnSt. Martin, Flintsbach am Inn
* Coesfeldi rist protsessioonil sellel rippuvate hõbedast votiivandidega, nt jala- ja käekujuliste hõbelehtedegaCoesfeldi rist protsessioonil sellel rippuvate hõbedast votiivandidega, nt jala- ja käekujuliste hõbelehtedega
* Väärismetallist votiivkingid Jumalaema ikoonil Chania katedraalis KreetalVäärismetallist votiivkingid Jumalaema ikoonil Chania katedraalis Kreetal
* Madonna, votiivtahvlid ja votiivküünlad Notre-Dame de la Garde'i kirikus MarseillesMadonna, votiivtahvlid ja votiivküünlad Notre-Dame de la Garde'i kirikus Marseilles
* Votiivpildid ja -küünlad Burghausen-Marienbergi Roosipärja Kuninganna Maarja palverännukirikusVotiivpildid ja -küünlad Burghausen-Marienbergi Roosipärja Kuninganna Maarja palverännukirikus
* Votiivlaevad Ruhnu vanas kirikusVotiivlaevad Ruhnu vanas kirikus
* Votiivlaev "Maria Christina" Tallinna Rootsi-Mihkli kirikusVotiivlaev "Maria Christina" Tallinna Rootsi-Mihkli kirikus

Vaata ka
--------

* Kantsler Rolini madonna
* Ex-Voto de 1662
* Votiivkroon
* Votiivrist
* *Tabula ansata*

Viited
------

1. ↑
2. ↑  Kunstileksikon. Eesti Klassikakirjastus, 2001
3. ↑
4. ↑

Välislingid
-----------

* Tsitaadid vahast loomade ohverdamise kohta varauusaegses Eestis Eiseni "Eesti mütoloogiast" Vikitekstides
* Kumu film räägib Mehhiko ikoonmaalidest. – EPL Kultuur, 04.07.2006